Referat af møde i Formandsklubben i Nordfyns kommune

Mødedato : onsdag 16. september

Mødet blev afholdt i Otterup klubhus

Mødedeltagere: Bent Hjortebjerg og Walther Christiansen – Otterup Bk, Robin Birch – Skamby BK, Anders Schjødts – Hårslev BK, Mogens Rasmussen og Bente Nicolaisen – Veflinge IF, Ronnie Reifling – kommunekonsulent DBU Fyn, Søren Nielsen -Projektleder eSport, DBU Fyn og klubrådgiver Arne Appelgren – DBU Fyn

Dagsorden:

1) Kommunesamarbejde v./ Ronnie Reifling

2) Præsentation af e-sport v./ Søren Nielsen

3) Nyt fra DBU Fyn

4) Nyt fra klubberne

5) evt.

Ad 1)

Ronnie Reifling fortalte om at DBU Fyn og Nordfyns kommune er i færd med at indgå en ny Velfærds Alliance Aftale. I den forbindelse blev det drøftet på hvilke områder klubberne kunne have gavn at en ny aftale. Som hidtil er klubberne interesseret i klubudvikling og gerne en optimering af skoleprojekter.

Ad 2)

1) Søren fortalt om DBU’s FIFA e-sport turnering og opfordrede klubberne til at tilmelde sig. Det er stadig muligt at købe udstyr mm til en meget favorabel pris.

Der blev spurgt lidt indtil det praktiske omkring afviklingen ( også men hensyntagen til den Corona-tid vi lever i pt) i klubberne. Der er åbent for tilmelding i tre aldersgrupper. Klubberne efterspurgte spilletidspunkter, der adskiller sig fra Fodbold-spilletidspunkter. Det er lige nu en udfordring.

Nyt FIFA spil introduceres i foråret 2021

Alle var enige om at det er et godt tiltag til at få flere medlemmer i klubben og klubhuset.

Søren henviste til Jonas Gervig som er DBU Fyns konsulent for esport, og han kan kontaktes på joge@dbufyn.dk

Ad 3)

AA fortalte om DBU’s nye tiltag:

a) **Få indflydelse på fremtidens børnefodbold**

Dansk børnefodbold skal have en ny fælles strategi for fodbold i børnehøjde, og den har de fynske klubber nu mulighed for at sætte deres præg på.

Derfor inviteres I til dialogmøde omkring børnefodboldens fremtid.

Mødet afholdes onsdag den 27. september kl. 17.30 – 20.00 i Odense Boldklub, Sdr. Boulevard 172, 5000 Odense C.

Hver klub har mulighed for at stille med 2 personer til mødet, og tilmelding skal ske koordineret gennem klubben. Tilmelding skal ske via mail til ulrik@dbufyn.dk. Ved tilmelding skal navn og titel oplyses på de deltagende personer. Tilmeldingsfrist er den 16. september.

b) **Spil jer til at blive verdensmestre i frivillighed**

Få styr på frivilligheden i jeres klub med Frivillighedsspillet – et helt nyt værktøj fra DBU, som kan hjælpe jer med at blive verdensmestre i frivillighed.

Snak med jeres klubrådgiver (AA) om muligheden for at komme til at spille spillet.

Alle omkring bordet ønskede et eksemplar af spillet.

Vi drøftede flere gode tiltag fra klubberne.

Vi besluttede at vi på de næste møder i Formandsklubben vil have ”Frivillighed” som gennemgående arbejdsemne.

c) **Invitation til Fodbold Fitness-trænerkursus**

Har I et Fodbold Fitness-hold i klubben, hvor træneren kunne tænke sig at komme på kursus og få god inspiration og ny viden?

Eller overvejer I at starte et Fodbold Fitness-hold op? Så er uddannelse af en god tovholder altså en virkelig god start!

Tilmelding via DBU Fyn eller ved Arne Appelgren.

d) **Opstart af ”Bold og Bevægelse” og ”Pigefodbold” som udviklingsprojekt i klubberne**

AA fortalte om og opfordrede klubberne til at tage disse tiltag til sig. Det kunne bl.a ske igennem samarbejde med den lokale skole eller daginstitution.

AA opfordrede klubberne til at tage en snak omkring dette.

Ad 4)

**Otterup** har fået nyt flot klubhus, og vi startede med en kort rundvisning i lokalerne. Der bruges mange kræfter på at håndtere Corona-reglerne. Klubben har udnævnte Bente Domino som ”Coronaansvarlig”.

Selvom man har mistet diverse indtægter, er det alligevel lykkes klubben at kommer ud med et overskud på ca. 100.000 kr det seneste år.

På den sportslige side har man i senior-afdelingen mistet en håndfuld af spillerprofilerne. Det er tillige vanskeligt at skaffe trænere/frivillige i seniorafdelingen.

I ungdomsafdelingen er der ikke problemer med at skaffe frivillige/trænere. Og man har kunnet oprette et nyt U19-hold.

**I Hårslev** er man gået over til at spillerne selv har træningstøj mm med hjem og vasker selv.

Man har betalt en træneruddannelse til en enkelt træner som nu desværre er rejst. Seniorafdelingen ar trængt, 2. holdet er trukket og det er svært at få folk til træning pga arbejde mm.

Klubben har lige startet e-sport op. Det har dog været svært at finde deltagere/medlemmer.

Skamby har indgået en ”hegnsklipningsaftale” med kommunen. Man har kunnet skabe indtægter ved Fyrværkerisalget, Landdistriktsrådet, og sponsorcykelløb nu hvor der næsten ingen omsætning er i Kiosken.

Sportsligt kører Troldeholdet og U16 piger fornuftigt. Klubben har tillige indgået et samarbejde med KRFK som efter lidt ”start-besvær” nu køre ganske fornuftigt man har nu 23 drenge til træning. Der skiftes mellem at træne i de to klubber.

Damefodbolden har både et 11 mands og et 7 mands hold.

Coronaregler gennemføres og forsøges efter bedste evne overholdt.

Klubben har tilmeldt sig e-sport, men er neddroslet pt. Pga pladsmangel.

Multibanen er også blevet færdig.

**Veflinge** forsøger også at efterleve Coronareglerne, og klubben har i øvrigt ikke været ramt så økonomisk hårdt af ”Corona”.

Veflinge deltager også i e-sport FIFA-turneringen.

Der er kommet lid mere gang i klubben bl.a ”Bold og Bevægelse” og et U13 hold (lige nu 13 spillere)

På seniorplan er der indgået samarbejde med Morud, og det fungere godt. Der er ca. 40 mand til træning.

Ad 5) EVT

Robin fortalte at de var blevet kontakt af Erhvervs-og Selskabsstyrelsen omkring brug af MobilePay.

E-S vil tage kontakt til alle klubber, der anvender MobilePay i klubhuset og samtidig er kunde i Den Danske Bank !!!